28. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 24831 της 6/10 Δεκ. 1974 (ΦΕΚ Β΄ 1294) Περί παροχής εξουσιοδοτήσεως εις τον Υπουργόν Μεταφορών και Επικοινωνιών δι’ επίταξιν Συγκοινωνιακών μέσων, υλικού, εγκαταστάσεων πάσης φύσεως ως και των υπηρεσιών προσωπικού των συγκοινωνιακών επιχειρήσεων ή μέσων της χώρας. Έχοντες υπ’ όψει: 1.Το υπ’ αριθ. ΠΣ/ΓΡ/3387/6.12.74 έγγραφον του Υπουργού Μεταφορών και Επικοινωνιών, περί παροχής αυτώ εγκρίσεως προς λήψιν των εκάστοτε ενδεικνυομένων μέτρων δια την αντιμετώπισιν πάσης φύσεως διακοπής της συγκοινωνίας καθ’ όλην την Χώραν και εξουδετέρωσιν των εντεύθεν ανωμαλιών πάσης φύσεως δυναμένων να παρακωλύσωσι και διαταράξωσι την οικονομικήν και κοινωνικήν ζωήν της Χώρας και  2.Τας διατάξεις του Ν.Δ. 17/74 «περί Πολιτικής Σχεδιάσεως Εκτάκτου Ανάγκης» (τόμ. 36Α σελ. 356,01) αποφασίζομεν: Εγκρίνομεν όπως, προς αντιμετώπισιν ανωμαλιών πάσης φύσεως δυναμένων να παρακωλύσωσι την οικονομικήν ανασυγκρότησιν ή να διαταράξωσι την κρατικήν ή κοινωνικήν ζωήν της Χώρας, ο Υπουργός Μεταφορών και Επικοινωνιών δι’ αποφάσεών του λαμβάνη τα εκάστοτε κατά την κρίσιν του ενδεικνυόμενα και εκ της νομοθεσίας περί οργανώσεως της Πολιτικής Σχεδιάσεως Εκτάκτου Ανάγκης της Χώρας προβλεπόμενα μέτρα, εν οις και το της επιτάξεως μεταφορικών ή συγκοινωνιακών εν γένει μέσων πάσης φύσεως, των αναγκαιούντων δια την κίνησιν και κυκλοφορίαν αυτών υλικών, εγκαταστάσεων κλπ. ως και των υπηρεσιών άπαντος του υπηρετούντος προσωπικού των συγκοινωνιακών επιχειρήσεων ή μέσων καθ’ άπασαν την Επικράτειαν ή κατά τμήματα ταύτης. Η παρούσα δημοσιευθήτω δια της Εφημερίδος της Κυβερνήσεως. 